Diari Oficial de la Generalitat Valenciana


Sumari del DOGV 6358, del 20-09-2010 (2010/9727)

Notificació de la interlocutòria dictada en el procediment de constitució de l'acolliment número 110/2010.
----------------------------------------------------------------------------------------------------------

### Dades del document

Número de DOGV
:   6358

Data del DOGV
:   20-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9727


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de constitució de l'acolliment número 110/2010. [2010/9727]  
Assumpte civil 000110/2010  
Pedro Moya Donate, secretari del Jutjat de Primera Instància número 7 de Castelló.  
En el judici a què es fa referència s'ha dictat la resolució que té el text que, literalment, és com segueix:  
«Interlocutòria número 343/2010  
Magistrat jutge José Luis Conde-Pumpido García.  
Castelló de la Plana, 29 de juliol de 2010  
Fets:  
Primer. En data 1 de febrer de 2010 va correspondre a aquest Jutjat l'escrit del lletrat de la Generalitat Valenciana, que promovia un expedient d'acolliment familiar simple del menor [...], nascut el 10 d'agost de 2010, sobre la base dels fets que va considerar pertinents i adjuntant els informes oportuns.  
Segon. Que es va incoar l'expedient corresponent de jurisdicció voluntària amb el número 120/2010 i es va acordar sol·licitar el consentiment de les persones proposades per a rebre el menor en acolliment, com també als pares d'aquest, Ignacio Ibáñez Bou i Sheila Diz Vázquez.  
Tercer. Que, després d'esbrinar el que s'ha dit, les actuacions van passar al Ministeri Fiscal, el qual va emetre un informe favorable a la sol·licitud d'acolliment familiar simple del menor amb la família proposada per l'entitat pública, ja que a la vista del contingut, era el que més beneficiava aquell.  
Raonaments jurídics:  
Primer. S'ha tramitat aquest expedient d'acolliment familiar simple del menor [...] amb subjecció al que s'estableix en l'article 1828 de la Llei d'Enjudiciament Civil i, tenint en compte el contingut i abast de la documentació i informació aportada juntament amb la sol·licitud, de la qual es desprén la necessitat de regularitzar la situació d'aquest menor per tal de salvaguardar els seus interessos i, amb l'única finalitat d'obtenir el major benefici d'aquest, pertoca estimar la sol·licitud promoguda i que ha donat lloc a la formació d'aquest expedient, donant lloc a l'acolliment familiar judicial simple del menor esmentat a favor de la família proposada per l'entitat pública, d'acord amb el que es disposa en l'article 173 bis-3r del Codi Civil.  
Segon. L'acolliment familiar produeix la plena participació del menor en la vida de família, i imposa a qui el rep les obligacions de vetlar per ell, tenir en companyia seua, alimentar-lo, educar-lo i procurar-li una formació integral (art. 173.1 CC).En aquests termes s'hauran de moure en la seua funció les persones designades per l'entitat pública per a desenvolupar-la.  
Tercer. De conformitat amb el que es disposa en l'article 1826.2 de la Llei d'Enjudiciament Civil, totes les actuacions es portaran a terme amb la reserva convenient, evitant en particular que la família d'origen tinga coneixement de quina siga la d'acollida.  
Part dispositiva:  
Atés el que s'ha exposat,  
José Luis Conde-Pumpido García, magistrat jutge de primera instància número 7 de Castelló,  
«Dispose:  
Aprovar l'acolliment familiar judicial simple del menor [...], a favor dels seus avis paterns Vicente Ibáñez Puchol i Amparo Bou Molina, qui assumiran les obligacions a què es refereix el raonament jurídic segon d'aquesta resolució.  
Notifiqueu-la al promotor, al Ministeri Fiscal, als acollidors i als pares biològics de la menor.  
Contra aquesta resolució es pot interposar un recurs d'apel·lació per a l'Audiència Provincial de Castelló, que cal interposar dins dels cinc dies següents des que es notifique.  
Per a la notificació a la mare biològica Sheila Diz Vázquez, en parador ignorat, publiqueu un edicte al tauler d'anuncis d'aquest Jutjat i en el Diari Oficial de la Comunitat Valenciana.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un dipòsit de 50 euros que con signarà en el compte de consignacions d'aquest Jutjat, sense que puga admetre's a tràmit el recurs si el dipòsit no estiguera constituït.  
Aquesta és la meua interlocutòria, que ordene i firme».  
Atés que es desconeix el domicili o la residència actuals de la mare biològica Sheila Diz Vázquez, mitjançant la interlocutòria del 29, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació d'interlocutòria esmentada a la mare biològica.  
Castelló de la Plana, 29 de juliol de 2010.- El secretari judicial: Pedro Moya Donate.